Heuning :: Paulus - 'n skets
PAULUS - 'N SKETS
Ons praat vandag oor Paulus, voorheen Saulus. Sommer net so 'n klompie interessanthede oor een van die merkwaardigste mense in die Nuwe Testament. 'n Ou waarin daar woeste transformasie plaasgevind het, toe Jesus hom tref. Net so kan Jesus vandag ons ook “tref” soos vir Paulus. God het vir Paulus nodig gehad vir 'n spesifieke taak, en toe hy nie self wou draai nie, toe draai die Here hom. Hy transformeer hom van -
Vervolger tot Navolger
Godsdienstige tot Christen
Van 'n fanatiese, Fariseër, wat Christene wild vervolg het, na 'n ou wat dikwels bykans doodgemartel is.
Woeste ou, maar sy bedoelings was aanvanklik goed. Hy het geglo die Christendom was 'n bedreiging vir die Judaïsme. O jitte, maar toe ontmoet hy die lewende Jesus!
Eers so 'n paar feite oor Paulus:
1. Hy was 'n toegewyde Fariseër, en het die Ou-Testamentiese geskrifte goed geken. Hy was 'n student van Gamaliël, en het goeie opleiding gehad. Hy was dus nogal 'n geleerde man.
2. Sy naam was eers Saulus en word later Paulus genoem, en nie direk na sy bekering nie. 'n Lang tyd het verloop voordat hy Paulus genoem word.
5. Paulus was nie 'n dissipel nie. Hy was 'n apostel wat deur God aangestel was.
'n Baie baie merkwaardige man.
In die Bybel begin Paulus (oftewel Saulus) se verhaal in Hand 7 : 8 waar hy by was met Stefanus se dood. "Die getuies het hulle klere neergesit by 'n jongman met die naam Saulus". En dan Hand 8 : 1 "Ook Saulus het hierdie moord goedgekeur."
Hand 8 : 1 - 3
1 Ook Saulus het hierdie moord goedgekeur. Daardie dag het daar 'n hewige vervolging van die gemeente in Jerusalem begin. Al die gelowiges behalwe die apostels is uitmekaar gejaag en verstrooi oor die gebiede van Judea en Samaria.
Hand 9 : 1 - 5
1 Intussen het Saulus soos 'n besetene voortgegaan om die volgelinge van die Here met die dood te dreig. Hy het na die hoëpriester toe gegaan
3 Toe hy op reis naby Damaskus kom, het daar skielik 'n lig uit die hemel op hom gestraal.
4 Hy het op die grond neergeval en 'n stem vir hom hoor sê: "Saul, Saul, waarom vervolg jy My?"
5 "Wie is U, Here?" vra hy toe. "Ek is Jesus," antwoord Hy. "Dit is vir My wat jy vervolg"
Wie is U, Here? Ek is Jesus. Wow, hoe ongelooflik is die manier waarop Jesus Homself openbaar. Hy sê nie, "Ek is die Here" of "Ek is God" nie. Nee, Hy sê: "Ek is Jesus, die een wat jy vervolg". Paulus het nog altyd in God geglo, en Hom verdiep in sy godsdiens, maar hy het vir Jesus se volgelinge vervolg. En dis Jesus wat in sy lewe ingryp. Amazing!
2 Kor 11 : 21b - 31
21 Laat my dan maar tot my skande erken dat ons vir sulke dinge te swak was! Nou praat ek soos 'n dwaas: enigiets waarop iemand aanspraak maak om te roem, daarop kan ek ook roem.
25 drie maal het ek lyfstraf gekry, en een maal is ek met klippe gegooi. Drie maal het ek skipbreuk gely en een maal het ek 'n dag en 'n nag in die oop see deurgebring.
Vyf maal die 39 houe straf; dit beteken hy het 195 houe op sy lyf gekry met 'n sweep met staalpunte. Elke hou het sy liggaam oopgekloof, oor sy hele lyf. Wat waarskynlik met sulke dik, opgehewe letsels gesond geword het. Hemel man, die man moes soos 'n jigsaw puzzle gelyk het. 195 hale. Drie maal lyfstraf - by die Romeine - hulle het nie soos die Jode getel tot 39 nie ('n Joodse wet het bepaal dat 40 nie oorskry mag word nie). Die Romeine het geslaan om dood te slaan. Net waar hulle plek kry. Hy is gestenig, het hongersnood gely, is deur seerowers aangeval, het amper op 'n skip vergaan, was sonder bedekking teen die koue. Uiteindelik het hy gesterf vir sy geloof. Hoekom het hy dit gedoen? Why bother. Eers vervolg hy Christene, met die hele gesags- en regstelsel agter hom, en dan draai alles om, en sy aardse lewe verander in hel.
Hoekom op aarde doen hy dit? Hoekom so swaar kry? Paulus gee self die antwoord. 1 Kor 9 : 16 "As ek die Evangelie verkondig, is dit nie vir my 'n rede om te roem nie. Ek verkondig die Evangelie omdat ek moet, en wee my as ek dit nie doen nie".
Fil 1 : 21 "….. want om te lewe, is vir my Christus, en om te sterwe, is vir my wins".
As dit al hoe moeiliker sou raak om 'n Christen te wees, sou ons 'n Paulus-toets slaag? Ek glo nie ek sou nie.
Maar kom ons gaan saai ook die saad, dis vreeslik maklik - hier in Suid-Afrika.